KoduUudisedUudisedUFC-s võitlesid kolm valitsevat meistrit
#000000
UFC-s võitlesid kolm valitsevat meistrit
#000001
UFC raskekaalu ajutine meister Ciryl Gane astus 22. jaanuaril favoriidina lahingusse kaalu tõelise meistri Francis Ngannouga, kuid jäi alla.
#000002
Kohtunikud andsid võidu 48:47, 48:47, 49:46 Ngannoule, kes tavapäraselt on maailma tugevaima löögiga mees, seekord aga, põlved rebestuse tõttu teibitud, lülitas ta 3. raundist sisse power save’i ja asus maadlema. Ta oli viimases raundis selili, kuid Gane ei suutnud talle lõppu teha. Ngannou nurgas oli Kamaru Usman. Ngannou kaalus 117, Gane 112 kilo. “Sain hea kogemuse ja arvan, et mind ootab siiski helge tulevik,” sõnas Gane. Veel üks tavapärane asi oli seekord teistmoodi: Dana White ei soovinud meistrile vööd peale panna.
#000003
Põhjus, miks Ngannou on UFC-st eemaldumas ehk tasu: Total Sportal teatas 21. jaanuaril, et ta teenib 750 000+42 000 sponsoriboonust, 22. jaanuaril oli kogusummaks aga juba 850 000 dollarit. Sellele lisandub osa telepiletitulust. Ngannou soovis poole palgast krüptorahas.
#000004
Gane polnud veel 21. jaanuaril selle ürituse teine kõige suurema teenistusega mees: talle nähti ette 350 000, lisaks 100 000 boonust võidu eest. 22. jaanuariks sai 350 000-st 500 000 ehk sama palju kui teisele sel õhtul võidelnud meistrile Brandon Morenole.
#000005
Moreno kaotas kergeimate meeste tiitli tagasi Deiveson Figueiredole. Draft Kingsis panustas keegi 3000 dollarit, et Deiveson võidab isegi enne lõppukella. Panustaja oleks võitnud 38 000, aga nii siiski ei läinud – Moreno kaotas ühehäälse otsusega 47:48 kohtumises, mille UFC valis ürituse parimaks. “Ma tabasin rohkem, ta tabas tugevamalt,” iseloomustas Moreno seda püstivõitlust.
#000006
See oli nende kolmas kohtumine. “Ma olen valmis neljandaks,” lubas läbi pisarate uus meister, kes treenis matšiks Henry Cejudo klubis Arizonas. Moreno treenis seal kunagi, aga siis jalutas tema ja Cejudo vahelt läbi must kass. Cejudo teadis, kuidas Morenot võita, aga selleks läks vaja ka õiget meest – 34-aastast juuksurit Brasiiliast.
#000007
Tatiana Suarez on UFC suurim lootus
#000008
Põhja-ja Baltimaade spordiministrid kinnitasid ühist taunivat seisukohta agressorriikide sportlaste osas
#000011
VIDEO! Oleksandr Usyk: medalid, mida Venemaa sportlased võidavad, on vere, surmade ja pisarate medalid
#000013